
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 595 

4 Μαΐου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Στοιχεία καθορισμού αιγιαλού και παραλίας. 1 

Συμπλήρωση της Ομάδας Εργασίας για την μελέτη και 
υποβολή νομοθετικών προτάσεων σχετικά με τον 
Κώδικα Συμβολαιογράφων και άλλα συναφή θέμα¬ 
τα. 2 

Κόμιστρα Φ.Δ.Χ. αυτοκινήτων βυτιοφόρων μεταφο¬ 
ράς υγρών καυσίμων. 3 

Καθορισμός κομίστρων για τις διενεργούμενες με 
ΦΔΧ οχήματα εθνικές οδικές εμπορευματικές με¬ 
ταφορές. 4 

Παράταση απαγόρευσης Θήρας σε περιοχή του Δ.Δ. 
Βασιλικού Δήμου Ζακυνθίων Ν. Ζακύνθου. 5 


ΑΠΟΦΑΣΕΙ Σ 

Αριθ. 1089532π.ε./8205 π.ε./ΒΟ010 (1) 

Στοιχεία καθορισμού αιγιαλού και παραλίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 9 του Ν. 2971/2001 (ΦΕΚ 
285 Α719.12.2001). 

2. Την ανάγκη εξειδίκευσης των κριτηρίων για τη χάρα¬ 
ξη των οριογραμμών αιγιαλού και παραλίας. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού. 

4. Την υπ’ αριθμ.14650/ΔΙΟΕ 85/17.3.2004 (ΦΕΚ 519 
Β'/17.3.2004) κοινή απόφαση του Πρωθυπουργού και του 
Υπουργού Οικονομίας και Οικονομικών «περί καθορισμού 
αρμοδιοτήτων των Υφυπουργών Οικονομίας και Οικονο¬ 
μικών, αποφασίζουμε: 

Τα στοιχεία που λαμβάνει υπόψη της η Επιτροπή προ- 
κειμένου να προβεί στη χάραξη των οριογραμμών αιγια- 
λού και παραλίας εξειδικεύονται στα επόμενα άρθρα ως 
εξής: 


Άρθρο 1 

Η γεωμορφολογίατου εδάφους 

1. Στην έννοια της γεωμορφολογίας του εδάφους 
εντάσσονται οι κατηγορίες υψηλών και χαμηλών ακτών, η 
εδαφική σύσταση της ακτής, η αποσάθρωσή της από την 
επίδραση του κυματισμού και το φυσικό όριο βλάστησης 
δενδρωδών, θαμνωδών και ποωδών παράκτιων φυτών. 

2. Ακτές υψηλές (βραχώδη πρανή με μεγάλες κλίσεις - 
μεγάλες υψομετρικές διαφορές) έχουν κατά κανόνα πε¬ 
ριορισμένο εύρος αιγιαλού, αφού τα πρανή αυτά περιο¬ 
ρίζουν τη δράση του κυματισμού. Η οριογραμμή του αι- 
γιαλού στις περιπτώσεις αυτές χαράσσεται σε θέση με 
υψόμετρο ανάλογο το ύψους κύματος στη συγκεκριμένη 
περιοχή, λαμβανομένης υπόψη και της θραύσης του κυ- 
ματισμού στην βραχώδη ακτή. Σε κατακόρυφα πρανή η 
οριογραμμή του αιγιαλού χαράσσεται στη στέψη του 
πρανούς προκειμένου να καθίσταται υλοποιήσιμη. 

3. Ακτές χαμηλές (εδάφη με μικρές κλίσεις - μικρές 
υψομετρικές διαφορές) έχουν κατά κανόνα μεγάλο εύ¬ 
ρος αιγιαλού, αφού για να εκτονωθεί η ενέργεια του κυ- 
ματισμού το κύμα διανύει αρκετή απόσταση στην ξηρά. 

4. Το φυσικό όριο βλάστησης κατά κανόνα αποτελεί σα¬ 
φή ένδειξη του ορίου μέχρι του οποίου φθάνουν οι μέγι¬ 
στες συνήθεις αναβάσεις του κυματισμού και αποτελεί 
κατά τεκμήριο την φυσική θέση της οριογραμμής του αι- 
γιαλού. Τούτο γιατί η συνήθης φυσική βλάστηση δεν ανα¬ 
πτύσσεται σε περιοχές που επηρεάζονται άμεσα από το 
νερό της θάλασσας. 

Άρθρο 2 

Τα μετεωρολογικά στοιχεία της περιοχής 

1. Η εκτίμηση των μετεωρολογικών στοιχείων της περιο¬ 
χής αποτελεί ένα από τα βασικά στοιχεία για τον υπολογι¬ 
σμό του κυματικού πεδίου που προσπίπτει στην ακτή και 
διαμορφώνει το όριο του αιγιαλού. Περιοχές που προσβάλ¬ 
λονται από διευθύνσεις ανέμων μεγάλης έντασης παρου¬ 
σιάζουν μεγάλο εύρος αιγιαλού σε συνάρτηση πάντοτε με 
την γεωμορφολογία της συγκεκριμένης ακτής. Περιοχές 
προστατευμένες από σφοδρούς ανέμους αναμένεται να 
παρουσιάζουν μικρότερο γενικά εύρος αιγιαλού. 

2. Σε κάθε περιοχή καθορισμού των ορίων αιγιαλού ανα- 
ζητούνται οι διευθύνσεις των ανέμων με την ισχυρότερη 
ένταση με βάση τα αρχειοθετημένα στοιχεία της Εθνικής 

Μετεωρολογικής Υπηρεσίας και εξετάζονται οι διευθύν¬ 
σεις που προσβάλλουν την παράκτια ζώνη. 

3. Συνδυασμός ισχυρών ανέμων που πλήττουν την ακτή 
με ταυτόχρονη επικράτηση χαμηλού βαρομετρικού πεδίου 
και τυχόν ύπαρξη παλιρροιακού φαινομένου έχουν ως απο¬ 
τέλεσμα την αθροιστική άνοδο της στάθμης της θάλασσας. 

Άρθρο 3 

Τα κυματικά στοιχεία της περιοχής 

1. Ο υπολογισμός του κυματικού πεδίου της ακτής βα¬ 
σίζεται στη μέγιστη ένταση των επικρατούντων ανέμων 
που την προσβάλλουν, το ανάπτυγμα της θαλάσσιας 
έκτασης έμπροσθεν της ακτογραμμής και τη μορφολογία 
του βυθού στην παράκτια ζώνη. 

2. Για τον υπολογισμό του μέγιστου ύψους κύματος για 
συγκεκριμένη θέση στην παράκτια ζώνη λαμβάνονται 
υπόψη η βαθυμετρία της περιοχής, η μορφολογία του βυ¬ 
θού και το επίπεδο της μέγιστης στάθμης της θάλασσας. 
Το τελευταίο εκτιμάται με βάση τα στατιστικά στοιχεία 
που παρέχονται από το δίκτυο των μετρητών στάθμης της 
θάλασσας, το οποίο λειτουργεί με την ευθύνη της Υδρο- 
γραφικής Υπηρεσίας του Γ.Ε.Ν. 

3. Μεγάλο ανάπτυγμα θαλάσσιας έκτασης συμβάλλει 
στη δημιουργία μεγαλύτερης έντασης κυματικού πεδίου 
σε σχέση με κλειστές θαλάσσιες περιοχές (όρμους ή κόλ¬ 
πους) που έχουν ίδια ένταση ανέμου. 

4. Σε περιοχές με μικρά βάθη και μικρές κλίσεις του βυ¬ 
θού, όπου η θραύση του κύματος και η εκτόνωση της 
ενέργειάς του γίνεται σε μεγάλη απόσταση από την ακτο¬ 
γραμμή, η επίδραση του κύματος στην ακτή είναι μικρή. 

5. Σε περιπτώσεις ακτών με μεγάλες κλίσεις βυθού και 
μεγάλα βάθη κοντά στην ακτή, όπου η θραύση των κυμά¬ 
των συντελείται κοντά στην ακτή ή ακόμη και πάνω σ’αυ- 
τή, ο κυματισμός καλύπτει κατά κανόνα μεγάλο εύρος 
ακτής προκειμένου να εκτονωθεί. 

6. Η ύπαρξη ανώμαλου, βραχώδους πυθμένα ή υφάλων 
μπροστά στην εξεταζόμενη ακτή επιδρά στη χάραξη της 
γραμμής του αιγιαλού, δεδομένου ότι τέτοιου είδους 
σχηματισμοί συντελούν στη διαφοροποίηση του κυματι¬ 
κού πεδίου από θέση σε θέση εντός της παράκτιας ζώνης. 

Άρθρο 4 

Η ύπαρξη τεχνικών έργων που νομίμως υφίστανται 

1. Ένα τεχνικό έργο επηρεάζει κατά κανόνα το κυματι¬ 
κό πεδίο και κατ’ επέκταση την ανάβαση του κυματισμού. 
Επίσης διαμορφώνει άμεσα ή έμμεσα την ακτή και περαι¬ 
τέρω τη ζώνη του αιγιαλού. 

2. Για να ληφθεί υπόψη το τεχνικό έργο από την επιτρο¬ 
πή του άρθρου 3 του Ν. 2971/2001, θα πρέπει αυτό να εί¬ 
ναι νόμιμο. Στη περίπτωση αυτή ο αιγιαλός χαράσσεται 
στη νέα διαμορφωμένη κατάσταση της ακτής. 

3. Στη περίπτωση που το έργο είναι παράνομο, αυτό δεν 
λαμβάνεται υπόψη κατά τον καθορισμό του αιγιαλού και 
ο αιγιαλός καθορίζεται στο αρχικό φυσικό του όριο που 
είναι δυνατό να αναγνωριστεί ή που προκύπτει από άλλα 
στοιχεία. 

Άρθρο 5 

Στοιχεία καθορισμού ζώνης παραλίας 

1. Η ύπαρξη, τα όρια και το είδος των παράκτιων φυσι¬ 
κών πόρων, οι τυχόν εγκεκριμένες χωροταξικές κατευ¬ 


θύνσεις και χρήσεις γης που επηρεάζουν τη παράκτια ζώ¬ 
νη, η ύπαρξη δημοσίων κτημάτων κάθε κατηγορίας που 
βρίσκονται σε άμεση γειτνίαση με την παράκτια ζώνη και 
η ύπαρξη ευπαθών οικοσυστημάτων και προστατευόμε- 
νων περιοχών αποτελούν στοιχεία που λαμβάνει υπόψη 
της η επιτροπή του άρθρου 3 του Ν.2971/2001, προκειμέ¬ 
νου να καθορίσει την οριογραμμή και κατ’ επέκταση τη 
ζώνη παραλίας. Η επιτροπή αξιολογεί τα στοιχεία αυτά 
ενόψειτωνσκοπώνπου εξυπηρετούνται με τη δημιουργία 
της ζώνης της παραλίας και αποφασίζει αιτιολογημένα 
για τον καθορισμό και το εύρος αυτής με ειδική αναφορά 
στα ως άνω πραγματικά στοιχεία. 

2. Τα προς τη θάλασσα όρια των κτηματομεριδίων που 
κυρώθηκαν με το Κ.Δ. 132/1929 του Κτηματολογικού Κα¬ 
νονισμού Δωδεκανήσου λαμβάνονται υπόψη για καθορι¬ 
σμό ζώνης παραλίας μέχρις αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Π. ΔΟΥΚΑΣ Γ. ΣΟΥΦΛΙ ΑΣ 

-♦- 

Αριθ. 40151 (2) 

Συμπλήρωση της Ομάδας Εργασίας για την μελέτη και 
υποβολή νομοθετικών προτάσεων σχετικά με τον Κώ¬ 
δικα Συμβολαιογράφων και άλλα συναφή θέματα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’ αριθμ. 40143/14.4.2005 απόφαση περί σύ¬ 
στασης της ανωτέρω Ομάδας (ΦΕΚ Β' 513). 

2) Την ανάγκη συμπλήρωσης της Ομάδας Εργασίας για 
την μελέτη και υποβολή νομοθετικών προτάσεων σχετικά 
με τον Κώδικα Συμβολαιογράφων και άλλα συναφή θέμα¬ 
τα. 

3) Το γεγονός ότι από τις διατάξεις της παρούσας προ- 
καλείται επιπλέον δαπάνη ύψους 1.174,00 ευρώ σε βάρος 
του προϋπολογισμού του ΤΑΧΔΙΚ, αποφασίζουμε: 

Τη συμπλήρωση της Ομάδας Εργασίας για την μελέτη 
και υποβολή νομοθετικών προτάσεων σχετικά με τον Κώ¬ 
δικα Συμβολαιογράφων και άλλα συναφή θέματα με τον 
κ. Ευάγγελο Σαρρή, Πρόεδρο Συμβολαιογραφικού Συλ¬ 
λόγου Εφετείου Θεσσαλονίκης, ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. Β11/24356/1931 (3) 

Κόμιστρα Φ.Δ.Χ. αυτοκινήτων βυτιοφόρων μεταφοράς 
υγρών καυσίμων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ- 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 6 του Ν. 383/1976 «περί διε¬ 
νέργειας εμπορευματικών μεταφορών δια φορτηγών αυ- 

τοκινήτων δημόσιας χρήσης και άλλων τινών διατάξεων» 
(Α' 182). 

2. Τις διατάξεις του άρθρου 29 του Ν. 1588/1985 «Κυ¬ 
βέρνηση και Κυβερνητικά Όργανα (Α' 137), όπως προ¬ 
στέθηκε στο άρθρο τούτο με το άρθρο 27 του Ν. 2081/ 
1992 (Α' 154). 

3. Το υπ’ αριθμ. 1397/17/12.2005 έγγραφο του Υπουρ¬ 
γείου Οικονομίας και Οικονομικών. 

4. Την με αριθμό 485/31.10.2001 (ΦΕΚ 1484/Β7 
31.10.2001) Κοινή απόφαση του Πρωθυπουργού και του 
Υπουργού Ανάπτυξης «περί ανάθεσης αρμοδιοτήτων 
στους Υφυπουργούς του Υπουργείου Ανάπτυξης». 

5. Το γεγονός ότι από τις διατάξεις της απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού. 

Τις διατάξεις του ΠΔ/τος 81/2002 (ΦΕΚ 57/Α ) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών», απο¬ 
φασίζουμε: 

Τον καθορισμό ελάχιστου κομίστρου για μεταφορά 
υγρών καυσίμων με Φ.Δ.Χ. αυτοκίνητα βυτιοφόρα μετα¬ 
φοράς υγρών καυσίμων ως εξής: 

Α. Για μεταφορές στις πόλεις Αθηνών, Πειραιώς, 
Θεσ/νίκης, Βόλου, Πατρών (μόνο από το Ρίο), καθώς και 
σε άλλη πόλη που υπάρχουν μόνιμες δεξαμενές των εται¬ 
ρειών πετρελαιοειδών, ως και τις γύρω από τις πόλεις αυ¬ 
τές περιοχές, που εξυπηρετούνται με αστικά λεωφορεία. 

1. Βενζίνη αυτοκινήτων και πετρελαίου εσωτ. καύσης 
(ϋΙΕΒΕΙ.) ανά χιλιόλιτρο: 

1.1 ,α. Για φορτίο που παραδίδεται σε ένα πελάτη 2,91 
ευρώ από 1.2.2005. 

1.1 ,β. Για φορτίο που παραδίδεται σε ένα πελάτη 3,03 
ευρώ από 1.9.2005. 

1.2. α Για φορτίο που παραδίδεται σε περισσότερους 
του ενός πελάτες 3,69 ευρώ από 1.2.2005. 

2. β Για φορτίο που παραδίδεται σε περισσότερους του 
ενός πελάτες 3,84 ευρώ από 1.9.2005. 

1.3. Για φορτίο που παραδίδεται ειδικά για θέρμανση οι¬ 
κιών, ιδρυμάτων και λοιπών καταστημάτων ανεξάρτητα 
από τον αριθμό παραδόσεων 

1.3. α. 5,01 ευρώ από 1.2.2005 

1.3. β. 5,21 ευρώ από 1.9.2005 

2. Μαζούτ Νο2, Μαζούτ Νο3, ανά Μ.Τ. 

2.1. Για φορτίο που παραδίδεται σε έναν πελάτη: 

2.1 ,α 3,20 ευρώ από 1.2.2005 

2.1 ,β 3,33 ευρώ από 1.9.2005 

2.2 Για φορτίο που παραδίδεται σε περισσότερους του 
ενός πελάτες: 

2.2 α. 3,69 ευρώ από 1.2.2005 

2.2 β. 3,84 ευρώ από 1.9.2005 

2.3. Για φορτίο που παραδίδεται σε αρτοποιεία, καθα¬ 
ριστήρια και εστιατόρια: 

2.3. α. 4,17 ευρώ από 1.2.2005 

2.3. β. 4,34 ευρώ από 1.9.2005 

Β. Για μεταφορές πέρα από τις περιοχές που εξυπηρε¬ 
τούνται με τις πόλεις Αθηνών, Πειραιώς και Θεσ/νίκης με 
αστικά λεωφορεία και ανήκουν στους Νομούς Αττικής και 
Θεσσαλονίκης. 

1. Βενζίνη οχημάτων και πετρελαίου εσωτ. καύσης 
(ϋΙΕ3ΕΙ_) ανά χιλιόμετρο και χιλιόλιτρο έμφορτης δια¬ 
δρομής: 

1 .α. 0,072 ευρώ από 1.2.2005 

1 .β. 0,075 ευρώ από 1.9.2005 


2. Μαζούτ Νοί, Μαζούτ Νο2, Μαζούτ Νο3, ανά Μ.Τ. και 
χιλιόμετρο έμφορτης διαδρομής: 

2.α. 0,074 ευρώ από 1.2.2005 
2.β. 0,077 ευρώ από 1.9.2005 

Γ. Γ ια μεταφορές εκτός των Νομών Αττικής, Θεσ/νίκης 
και πόλεων Βόλου και Πατρών, καθώς και άλλων πόλεων 
που υπάρχουν μόνιμες δεξαμενές των εταιρειών πετρε¬ 
λαιοειδών. 

1. Βενζίνη οχημάτων και πετρελαίου εσωτ. καύσης 
(ΘΙΕ5ΕΙ-) ανά χιλιόλιτρο και χιλιόμετρο έμφορτης δια¬ 
δρομής: 

1 .α. 0,059 ευρώ από 1.2.2005 
1 .β. 0,061 ευρώ από 1.9.2005 

2. Μαζούτ Νοί, Μαζούτ Νο2, Μαζούτ Νο3, ανά Μ.Τ. και 
χιλιόμετρο έμφορτης διαδρομής: 

2.α. 0,066 ευρώ από 1.2.2005 
2.β. 0,069 ευρώ από 1.9.2005 

Τα για την παρούσα περίπτωση καθοριζόμενα κόμι¬ 
στρα, στα οποία δεν περιλαμβάνονται τέλη διοδίων και 
δαπάνες πορθμείων, θα καταβάλλονται κάθε φορά με βά¬ 
ση το μεταφερόμενο φορτίο έμφορτης διαδρομής και της 
χιλιομετρικής απόστασης του τελευταίου προορισμού. 

Ειδικότερα, για τις μεταφορές φορτίων άνω των 15 Μ.Τ. 
ή των 18 χιλιόλιτρων, που προορίζονται για περισσότερα 
του ενός σημεία, η έμφορτη διαδρομή για το τελευταίο 
σημείο προορισμού θα υπολογίζεται με βάση τη χιλιομε¬ 
τρική απόσταση του σημείου αυτού απότοντόπο φόρτω- 
σης και ποσότητα όχι μικρότερη των 15 Μ.Τ. ή 18 χιλιόλι¬ 
τρων. 

Η ποσότητα αυτή των 15 Μ.Τ. ή των 18 χιλιόλιτρων ευ- 
ρίσκεται με την πρόσθεση στην ποσότητα που ήδη παρα¬ 
δόθηκε στο τελευταίο σημείο ποσοτήτων από τις αμέσως 
προηγούμενες παραδόσεις. 

Δ. Στα καθοριζόμενα ως ανωτέρω κόμιστρα εκτός των 
αναφερομένων στην περίπτωση Α. 1.3., δεν περιλαμβάνε¬ 
ται η δαπάνη λειτουργίας της κεντρόφυγγας, η οποία κα¬ 
θορίζεται σε: 

0,28 ευρώ ανά χιλιόλιτρο ή Μ.Τ. από 1.2.2005 και 
0,29 ευρώ ανά χιλιόλιτρο ή Μ.Τ. από 1.9.2005 
ανάλογα με το προϊόν που παραδίδεται και θα καταβάλ¬ 
λεται από τις εταιρείες πετρελαίου κάθε φορά που η χρη¬ 
σιμοποίησή της είναι απαραίτητη για την παράδοση. 

Ε. Οι ίδιες τιμές ισχύουν κατά περίπτωση και για μετα¬ 
φορές καυσίμων αεροσκαφών σε αεροδρόμια και καυσί¬ 
μων πλοίων σε λιμάνια. 

Ειδικά για τις μεταφορές καυσίμων αεροσκαφών στο 
νέο αεροδρόμιο των Σπάτων «Ελευθέριος Βενιζέλος», το 
κόμιστρο καθορίζεται σε 4,86 ευρώ ανά χιλιόλιτρο από 
1.2.2005 και σε 5,05 ευρώ ανά χιλιόλιτρο από 1.9.2005 
ΣΤ. Η καταβολή των κομίστρων, με βάση τους συντελε¬ 
στές που καθορίζονται με την παρούσα, είναι υποχρεωτική 
γιατουςενεργούντεςτη φόρτωση, η δε συνομολόγηση αυ¬ 
τών σε ποσά μικρότερα απαγορεύεται και είναι ανίσχυρη. 

Ζ.Αντα προσδιοριζόμενα στις παραγράφους Β και Γ κό¬ 
μιστρα είναι μικρότερα των καθοριζομένων για τις εντός 
των πόλεων (περίπτωση Α) μεταφορές, τότε θα καταβάλ¬ 
λονται τα καθοριζόμενα κόμιστρα για μεταφορές εντός 
των πόλεων (περίπτωση Α. 1.2.). 

Η. Στα καθοριζόμενα ως άνω κόμιστρα καταβάλλονται 
πρόσθετα ανά δρομολόγιο: 

α. Από 1.2.2005 78 ευρώ και από 1.9.2005 81 ευρώ όταν 
προορισμός είναι η πόλη της Αθήνας ή η πόλη της Θεσ¬ 
σαλονίκης, 

β. Από 1.2.2005 62,4 ευρώ και από 1.9.2005 65 ευρώ 
όταν προορισμός είναι περιοχή της υπόλοιπης Ελλάδας. 

Θ. Τα κατά τα ανωτέρω καθοριζόμενα κόμιστρα θα υπο¬ 
λογίζονται σε λίτρα φυσικής θερμοκρασίας κατά την ώρα 
φόρτωσης. 

I. Καταργούμε τις αριθμ. Β11/12716/1107/2003 και 
Β11/43336/3586/2003 Κοινές Υπουργικές Αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 18 Απριλίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ I. ΠΑΠΑΘΑΝΑΣΙΟΥ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Μ.ΛΙΑΠΗΣ 
-♦- 

Αριθ. Β11/9570/757 (4) 

Καθορισμός κομίστρων για τις διενεργούμενες με ΦΔΧ 
οχήματα εθνικές οδικές εμπορευματικές μεταφορές. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 6 του Ν. 383/1976 «περί διε¬ 
νέργειας εμπορευματικών μεταφορών δια φορτηγών αυ¬ 
τοκινήτων Δημοσίας Χρήσεως και άλλων τινών διατάξε¬ 
ων». 

2. Το υπ’ αριθμ. 1397/17/1.2.2005 έγγραφο του Υπουρ¬ 
γείου Οικονομίας και Οικονομικών. 

3. Τις διατάξεις του άρθρου 29 του Ν. 1588/1985 «Κυ¬ 
βέρνηση και Κυβερνητικά Όργανα» (Α' 137), όπως προ¬ 
στέθηκε στο άρθρο τούτο με το άρθρο 27 του Ν. 2081/ 
1992 (ΑΊ 54). 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

5. Τη με αριθμ. 485/31.10.2001 (ΦΕΚ1484/Β7 31.10.2001) 
Κοινή απόφαση του Πρωθυπουργού και του Υπουργού 
Ανάπτυξης «περί ανάθεσης αρμοδιοτήτων στους Υφυ¬ 
πουργούς του Υπουργείου Ανάπτυξης. 

6. Τις διατάξεις του Π.Δ/τος 81/2002 (ΦΕΚ 27/Α') «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών», 
αποφασίζουμε: 

1. Καθορίζουμε ως εξής τα κόμιστρα των διενεργούμε- 
νων με Φ.Δ.Χ. οχήματα εθνικών οδικών εμπορευματικών 
μεταφορών: 

Α. Περιπτωσιακή Μεταφορά: 

αΐ) Για διαδρομές μέχρι και 50 χιλιόμετρα από 1.2.2005 
Πάγιο: 1,36 ευρώ ανά τόνο. 

Κατώτατο όριο: 0,033 ευρώ ανάτονοχιλιόμετρο. 
Ανώτατο όριο: 0,037 ευρώ ανάτονοχιλιόμετρο 
α2) Για διαδρομές μέχρι και 50 χιλιόμετρα από 1.9.2005 
Πάγιο: 1,41 ευρώ ανά τόνο. 

Κατώτατο όριο: 0,034 ευρώ ανάτονοχιλιόμετρο. 
Ανώτατο όριο: 0,038 ευρώ ανάτονοχιλιόμετρο 
βΐ) Σε περίπτωση εξασφάλισης από τον ίδιο φορτωτή 
έμφορτης επιστροφής 
από 1.2.2005 

Πάγιο: 1,36 ευρώ ανά τόνο. 


Κατώτατο όριο: 0,030 ευρώ ανάτονοχιλιόμετρο 
Ανώτατο όριο: 0,033 ευρώ ανάτονοχιλιόμετρο 
Τα όρια 0,030 και 0,033 ισχύουν και στις δύο διαδρομές 
(μετάβαση - επιστροφή) 

β2) Σε περίπτωση εξασφάλισης από τον ίδιο φορτωτή 
έμφορτης επιστροφής 
από 1.9.2005 

Πάγιο: 1,41 ευρώ ανά τόνο. 

Κατώτατο όριο: 0,031 ευρώ ανάτονοχιλιόμετρο 
Ανώτατο όριο: 0,034 ευρώ ανάτονοχιλιόμετρο 
Τα όρια 0,031 και 0,034 ισχύουν και στις δύο διαδρομές 
(μετάβαση - επιστροφή). 

γΐ) Για διαδρομές μέχρι και 50 χιλιόμετρα με ανατρε¬ 
πόμενα οχήματα 
από 1.2.2005 

Πάγιο: 1,36 ευρώ ανά τόνο. 

Κατώτατο όριο: 0,033 ευρώ ανάτονοχιλιόμετρο. 
Ανώτατο όριο: 0,037 ευρώ ανάτονοχιλιόμετρο. 
γ2) Γ ια διαδρομές μέχρι και 50 χιλιόμετρα με ανατρε¬ 
πόμενα οχήματα 
από 1.9.2005 

Πάγιο: 1,41 ευρώ ανά τόνο. 

Κατώτατο όριο: 0,034 ευρώ ανάτονοχιλιόμετρο. 
Ανώτατο όριο: 0,038 ευρώ ανάτονοχιλιόμετρο. 
δΐ) Σε περίπτωση εξασφάλισης από τον ίδιο φορτωτή 
έμφορτης επιστροφής 
από 1.2.2005 

Πάγιο: 1,36 ευρώ ανά τόνο. 

Κατώτατο όριο: 0,030 ευρώ ανάτονοχιλιόμετρο. 
Ανώτατο όριο: 0,033 ευρώ ανάτονοχιλιόμετρο. 

Τα όρια 0,030 και 0,033 ισχύουν και στις δύο διαδρομές 
μετάβαση - επιστροφή) 

δ2) Σε περίπτωση εξασφάλισης από τον ίδιο φορτωτή 
έμφορτης επιστροφής 
από 1.9.2005 

Πάγιο: 1,41 ευρώ ανά τόνο. 

Κατώτατο όριο: 0,031 ευρώ ανάτονοχιλιόμετρο. 
Ανώτατο όριο: 0,034 ευρώ ανάτονοχιλιόμετρο. 

Τα όρια 0,031 και 0,034 ισχύουν και στις δύο διαδρομές 
μετάβαση - επιστροφή) 

εΐ) Για διαδρομές πάνω από 50 χιλιόμετρα από 1.2.2005 
Πάγιο: 1,45 ευρώ ανά τόνο. 

Κατώτατο όριο: 0,033 ευρώ ανάτονοχιλιόμετρο. 
Ανώτατο όριο: 0,038 ευρώ ανάτονοχιλιόμετρο. 
ε2) Γ ια διαδρομές πάνω από 50 χιλιόμετρα 
από 1.9.2005 

Πάγιο: 1,51 ευρώ ανά τόνο. 

Κατώτατο όριο: 0,034 ευρώ ανάτονοχιλιόμετρο. 
Ανώτατο όριο: 0,040 ευρώ ανάτονοχιλιόμετρο 
στί) Σε περίπτωση εξασφάλισης από τον ίδιο φορτωτή 
έμφορτης επιστροφής 
από 1.2.2005 

Πάγιο: 1,45 ευρώ ανά τόνο. 

Κατώτατο όριο: 0,030 ευρώ ανάτονοχιλιόμετρο. 
Ανώτατο όριο: 0,033 ευρώ ανάτονοχιλιόμετρο. 

Τα όρια 0,030 και 0,033 ισχύουν και στις δύο διαδρομές 
(μετάβαση - επιστροφή) 

στ2) Σε περίπτωση εξασφάλισης από τον ίδιο φορτωτή 
έμφορτης επιστροφής 
από 1.9.2005 

Πάγιο: 1,51 ευρώ ανά τόνο. 

Κατώτατο όριο: 0,031 ευρώ ανάτονοχιλιόμετρο. 
Ανώτατο όριο: 0,034 ευρώ ανάτονοχιλιόμετρο. 

Τα όρια 0,031 και 0,034 ισχύουν και στις δύο διαδρομές 
(μετάβαση - επιστροφή) 

Β. Χρονοναύλωση βάσει ειδικής σύμβασης μίσθωσης 
του οχήματος ή σύμβασης έργου για τη μεταφορά με κό¬ 
μιστρο διάρκειας τριών (3) μηνών τουλάχιστον: 
αΐ) Για διαδρομές πάνω από 50 χιλιόμετρα 
από 1.2.2005 

Τα οχήματα κοινού φόρτου: 

Πάγιο: 1,45 ευρώ ανάτόνο. 

Κατώτατο όριο: 0,030 ευρώ ανάτονοχιλιόμετρο. 
Ανώτατο όριο: ελεύθερο 
α2) Για διαδρομές πάνω από 50 χιλιόμετρα 
από 1.9.2005 

Τα οχήματα κοινού φόρτου: 

Πάγιο: 1,51 ευρώ ανάτόνο. 

Κατώτατο όριο: 0,031 ευρώ ανάτονοχιλιόμετρο. 
Ανώτατο όριο: ελεύθερο 

β) Για σιλοφόρα μεταφοράςγενικάχώματσιμέντου, ζά¬ 
χαρης, αλεύρου και λοιπών συναφών προϊόντων. 

βΐ) Σιλοφόρα οχήματα, όπου ελκυστήρας ή ρυμουλκό 
και επικαθήμενο ή ρυμουλκούμενο «ΣΙΛΟ» ανήκουν κατά 
πλήρη κυριότητα στον μεταφορέα, 
από 1.2.2005 

Πάγιο: 1,36 ευρώ ανάτόνο. 

Κατώτατο όριο: 0,041 ευρώ ανάτονοχιλιόμετρο. 
Ανώτατο όριο: ελεύθερο. 

βΐ.1) Σιλοφόρα οχήματα, όπου ελκυστήρας ή ρυμουλ¬ 
κό και επικαθήμενο ή ρυμουλκούμενο «ΣΙΛΟ» ανήκουν κα¬ 
τά πλήρη κυριότητα στον μεταφορέα, 
από 1.9.2005 

Πάγιο: 1,41 ευρώ ανάτόνο. 

Κατώτατο όριο: 0,043 ευρώ ανάτονοχιλιόμετρο. 
Ανώτατο όριο: ελεύθερο. 

β2) Σιλοφόρα οχήματα με χρησιδάνειο «ΣΙΛΟ», όπου τα 
έξοδα του «ΣΙΛΟ» βαρύνουν τον μεταφορέα, 
από 1.2.2005 

Πάγιο: 1,36 ευρώ ανάτόνο. 

Κατώτατο όριο: 0,040 ευρώ ανάτονοχιλιόμετρο. 
Ανώτατο όριο: ελεύθερο 

β2.1) Σιλοφόρα οχήματα με χρησιδάνειο «ΣΙΛΟ», όπου 
τα έξοδα του «ΣΙΛΟ» βαρύνουν τον μεταφορέα, 
από 1.9.2005 

Πάγιο: 1,41 ευρώ ανάτόνο. 

Κατώτατο όριο: 0,042 ευρώ ανάτονοχιλιόμετρο. 
Ανώτατο όριο: ελεύθερο 

β3) Σιλοφόρα οχήματα με χρησιδάνειο «ΣΙΛΟ», όπου τα 
έξοδα του «ΣΙΛΟ» βαρύνουν αυτόν που έχει την κυριότη- 
τά του, 
από 1.2.2005 

Πάγιο: 1,36 ευρώ ανάτόνο. 

Κατώτατο όριο: 0,037 ευρώ ανάτονοχιλιόμετρο. 
Ανώτατο όριο: ελεύθερο. 

β3.1) Σιλοφόρα οχήματα με χρησιδάνειο «ΣΙΛΟ», όπου 
τα έξοδα του «ΣΙΛΟ» βαρύνουν αυτόν που έχει την κυριό- 
τητά του, 
από 1.9.2005 

Πάγιο: 1,41 ευρώ ανάτόνο. 

Κατώτατο όριο: 0,038 ευρώ ανάτονοχιλιόμετρο. 
Ανώτατο όριο: ελεύθερο. 

β4) Εκφόρτωση 0,040 ευρώ ανάτόνο, όταν αυτή γίνεται 
με τα μέσα που διαθέτουν τα παραπάνω οχήματα, 
από 1.2.2005. 

β4.1) Εκφόρτωση 0,042 ευρώ ανάτόνο, όταν αυτή γίνε¬ 


ται μετά μέσα που διαθέτουν τα παραπάνω οχήματα, από 

1.9.2005. 

βδ.ΐα) Σιλοφόρα οχήματα μεταφοράς Ρ\/0 και λοιπών 
πλαστικών πρώτων υλών, 0,072 ευρώ ανάτονοχιλιόμετρο 
από 1.2.2005. 

βδ.ΐβ) Σιλοφόρα οχήματα μεταφοράς Ρ\/0 και λοιπών 
πλαστικών πρώτων υλών, 0,075 ευρώ ανάτονοχιλιόμετρο 
από 1.9.2005. 

β5.2α) Για διαδρομές, γενικά, μέχρι και 50 χιλιόμετρα 
από 1.2.2005 

Πάγιο: 1,36 ευρώ ανά τόνο 

βδ.ΐβ) Για διαδρομές, γενικά μέχρι και 50 χιλιόμετρα 
από 1.9.2005 

Πάγιο: 1,41 ευρώ ανάτόνο 

γ) Γ ια διαδρομές μέχρι καιτριάντα (30) χιλιόμετρα προς 
μεταφορά με ανατρεπόμενα οχήματα, πόσης φύσεως 
γαιών, βράχων, ορυκτών και λατομικών υλικών, προς εξυ¬ 
πηρέτηση εργοταξίων, κατασκευής τεχνικών έργων ή γε¬ 
νικά βιομηχανιών ή βιοτεχνιών, καθώς και για διαδρομές 
μέχρι και τριάντα (30) χιλιόμετρα με ειδικοποιημένα αυ¬ 
τοκίνητα μεταφοράς ετοίμου σκυροδέματος προς εξυπη¬ 
ρέτηση βιοτεχνιών και βιομηχανιών παραγωγής και εμπο¬ 
ρίας ετοίμου σκυροδέματος: 

δΐ) Πρώτο 8ωρο απασχόλησης του αυτοκινήτου ανά 
24ωρο. 

Με ημερήσιο μίσθωμα 197,69 ευρώ ανά αυτοκίνητο από 

1.2.2005. 

δ 1.1) Πρώτο 8ωρο απασχόλησης του αυτοκινήτου ανά 
24ωρο. 

Με ημερήσιο μίσθωμα 205,60 ευρώ ανά αυτοκίνητο από 

1.9.2005. 

δ2) Δεύτερο ή τρίτο 8ωρο απασχόλησης του αυτοκινή¬ 
του ανά 24ωρο. 

Με ημερήσιο μίσθωμα 166,72 ευρώ ανά αυτοκίνητο από 

1.2.2005. 

δ2.1) Δεύτερο ή τρίτο 8ωρο απασχόλησης του αυτοκι¬ 
νήτου ανά 24ωρο. 

Με ημερήσιο μίσθωμα 173,39 ευρώ ανά αυτοκίνητο από 

1.9.2005. 

Και στις δύο παραπάνω περιπτώσεις το συνολικό μετα- 
φερόμενο ανά 8ωρο φορτίο, καθορίζεται με συμφωνία 
φορτωτή και μεταφορέα. 

Στη σύμβαση που υπογράφεται αναφέρεται η τιμή (σε 
ευρώ) για κάθε μεταφερόμενο τόνο, η οποία προκύπτει 
από τη διαίρεση του ημερήσιου μισθώματος που ισχύει 
κάθε φορά και του μισθώματος που ισχύει για το δεύτερο 
ή τρίτο 8ωρο απασχόλησης δια του συνολικού μεταφε- 
ρόμενου, ανά 8ωρο, φορτίου που συμφωνήθηκε. 

Σε περίπτωση που ο μεταφορέας μεταφέρει μικρότερη 
ή μεγαλύτερη ποσότητα από τη συμφωνηθείσα γίνεται 
ανάλογη περικοπή ή αύξηση του ημερησίου μισθώματος. 

εΐ) Για οχήματα σιλοφόρα μεταφοράς τσιμέντου χώ¬ 
μα, από το εργοστάσιο παραγωγής σε αποθήκες της 
ίδιας βιομηχανίας ή μεταξύ αποθηκώντης ίδιας βιομηχα¬ 
νίας και για διαδρομές μέχρι και 20 χιλιομέτρων από 

1.2.2005 

Πάγιο: 0,971 ευρώ ανάτόνο. 

εΐ. 1) Για οχήματα σιλοφόρα μεταφοράς τσιμέντου χώ¬ 
μα, από το εργοστάσιο παραγωγής σε αποθήκες της 
ίδιας βιομηχανίας ή μεταξύ αποθηκώντης ίδιας βιομηχα¬ 
νίας και για διαδρομές μέχρι και 20 χιλιομέτρων από 

1.9.2005 

Πάγιο: 1,010 ευρώ ανάτόνο. 

Αποζημίωση ανάτονοχιλιόμετρο: Με συμφωνία φορτω¬ 
τή και μεταφορέα. 

Γ. Για μεταφορές, γενικά, υλών ή αγαθών, που μεταφέ- 
ρονται στην κατανάλωση και των οποίων τα υλικά συ- 
σκευασίας, (κενά), επιστρέφονται από την κατανάλωση 
στο χώρο παραγωγής για επαναπλήρωση ή επανασυ- 
σκευασία, όπως μπύρα, ποτά, αναψυκτικά κ.λπ. σε φιά¬ 
λες, κιβώτια, ή φρούτα κ.λπ. σε τελάρα: 

α) Από παραγωγή σε κατανάλωση: 

Ισχύουν τα κατά περίπτωση κόμιστρα. 

β) Από κατανάλωση προς παραγωγή, (κενά κιβώτια, ή 
κενά τελάρα): 

Ισχύουν τα κατά περίπτωση κόμιστρα, υπολογιζόμενα 
όμως στο 50%του ωφελίμου φορτίου του οχήματος, εφό¬ 
σον εξαντληθεί ο μέγιστος επιτρεπόμενος όγκος φόρτω- 
σης. 

Δ. Μεταφορές εμπορευματοκιβωτίων (ΩΟΝΤΑΙΝΕΒ3): 

α) Μεταφορές παρτίδας κενών εμπορευματοκιβωτίων 
(ΩΟΝΤΑΙΝΕΒ3): 

Με συμφωνία φορτωτή και μεταφορέα. 

β) Μεταφορά ενός ΩΟΝΤΑΙΝΕΒ των 20 ή 40 ποδών ή 
δύο ΩΟΝΤΑΙΝΕΒ5των 20 ποδών, (εφόσοντο μικτό βάρος 
του αυτοκινήτου το επιτρέπει), από λιμάνι σε παραγωγική 
μονάδα για γέμισμα ή άδειασμα και επιστροφή του αυτο¬ 
κινήτου με τα ΩΟΝΤΑΙΝΕΒ3 γεμάτα ή άδεια. 


Απόσταση 

Κατώτατο όριο 

Ανώτατο όριο 

(πλήρης διαδρομή) 

(μετάβαση 

(μετάβαση 


- επιστροφή) 

-επιστροφή) 

από 1.2.2005 

σε ευρώ 

σε ευρώ 

Μέχρι 10 χλμ. 

113,00 

150,89 

Μέχρι 20 χλμ. 

118,51 

156,07 

Μέχρι 30 χλμ. 

124,33 

161,90 

Μέχρι 40 χλμ. 

129,20 

167,08 

Μέχρι 50 χλμ. 

134,37 

171,62 

Μέχρι 75 χλμ. 

143,77 

181,98 

Μέχρι 100 χλμ. 

157,04 

195,25 

Μέχρι 150 χλμ. 

175,81 

215,32 


Για απόσταση άνω των 150 χλμ, από 1.2.2005: 
Κατώτατο όριο (μετάβαση-επιστροφή) 0,57 ευρώ/χλμ 
Ανώτατο όριο (μετάβαση-επιστροφή) 0,85 ευρώ/χλμ 


Απόσταση 

Κατώτατο όριο 

Ανώτατο όριο 

(πλήρης διαδρομή) 

(μετάβαση 

(μετάβαση 


- επιστροφή) 

-επιστροφή) 

από 1.9.2005 

σε ευρώ 

σε ευρώ 

Μέχρι 10 χλμ. 

117,52 

156,93 

Μέχρι 20 χλμ. 

123,25 

162,31 

Μέχρι 30 χλμ. 

129,30 

168,38 

Μέχρι 40 χλμ. 

134,37 

173,76 

Μέχρι 50 χλμ. 

139,74 

178,48 

Μέχρι 75 χλμ. 

149,52 

189,26 

Μέχρι 100 χλμ. 

163,32 

203,06 

Μέχρι 150 χλμ. 

182,84 

223,93 


Γ ια απόσταση άνω των 150 χλμ, από 1.9.2005: 
Κατώτατο όριο (μετάβαση-επιστροφή) 0,59 ευρώ/χλμ 
Ανώτατο όριο (μετάβαση-επιστροφή) 0,88 ευρώ/χλμ 
Ως χρόνος φόρτωσης ή εκφόρτωσης θεωρείται το χρο¬ 
νικό διάστημα των δύο ωρών κατά περίπτωση. Πέραντων 
δύο ωρών, το καταβλητέο ποσό προσαυξάνεται από 
1.2.2005 κατά 24,42 ευρώ ανά ώρα, και από 1.9.2005 κα¬ 
τά 25,00 ευρώ ανά ώρα. Για ημερήσια αναμονή για φόρ- 
τωση ή εκφόρτωση του κοντέινερ καταβάλλεται ποσό ίσο 


με αυτό που αντιστοιχεί για τη συγκεκριμένη κάθε φορά 
μεταφορά . Μετά την εκφόρτωση, η μεταφορά (επιστρο¬ 
φή) των κενών κοντέινερ σε χώρους εκτός λιμένων επιβα¬ 
ρύνεται αναλόγως του τόπου επιστροφής, κατόπιν συμ¬ 
φωνίας μεταξύ του εντολέα και του μεταφορέα. 

2. Τα κόμιστρα, (πάγιο και όρια), όπως καθορίσθηκαν 
στην παρ. 1 δεν εφαρμόζονται στις εξής περιπτώσεις: 

α) Σε Φ.Δ.Χ. αυτοκίνητα ωφελίμου φορτίου μέχρι και 
3.500 χιλιόγραμμων. 

β) Στην εφαρμογή διαφόρων σχεδίων αντιμετώπισης 
εκτάκτων αναγκών (πλημμύρες, σεισμοί κ.λ.π.), του 
Υπουργείου Υγείας, Πρόνοιας και Κοινωνικών Ασφαλίσε¬ 
ων. 

γ) Για μεταφορές του Υπουργείου Εθνικής Άμυνας όταν 
πρόκειται για εκρηκτικά και πυρομαχικά του ΥΕΘΑ. 

3. Τα καθοριζόμενα ποσά του πάγιου ανά τόνο κατα¬ 
βάλλονται ως έχουν και δεν είναι διαπραγματεύσιμα. 

4. Η παρούσα απόφαση έχει εφαρμογή μόνο για το οδι¬ 
κό τμήμα της διαδρομής. 

Για το τμήμα της διαδρομής, που το όχημα μεταφέρεται 
με πλοίο, το κόμιστρο καθορίζεται με συμφωνία φορτωτή 
και μεταφορέα. 

5. Τα κόμιστρα, όπως καθορίζονται στο σύνολό τους με 
την απόφαση αυτή, αφορούν «ΑΜΙΓΩΣ» τη μεταφορά και 
δεν περιλαμβάνονται σ’ αυτά έξοδα φόρτωσης, εκφόρ¬ 
τωσης, συσκευασίας, αποθήκευσης, περισυλλογής, φύ¬ 
λαξης (ασφάλειας εμπορεύματος κ.λπ.). Επίσης, δεν ανα- 
φέρεται σε θέματα αποζημίωσης διαμεταφορέα ή οποι- 
ουδήποτε άλλου παρεμβαίνει στη μεταφορά. 

Αφορούν στην αποζημίωση του μεταφορέα για τη μετα¬ 
φορά. Αποδεικτικά στοιχεία είσπραξης είναι η φορτωτική 
του άρθρου ΙθτουΠ.Δ. 186/1992 την οποία εκδίδει ο συ¬ 
γκεκριμένος μεταφορέας. 

Προκειμένου δε περί συνεταιρισμού του Ν.1667/1986, 
την παραπάνω φορτωτική εκδίδουντα μέλη του για το συ¬ 
γκεκριμένο όχημα και για τη συγκεκριμένη μεταφορά. 

6. Η παρέκκλιση από τα καθοριζόμενα στην παρ. 1 της 
απόφασης αυτής κόμιστρα τιμωρείται, για μεν υπέρβαση 
των ανωτάτων ορίων και του παγίου, με τις διατάξεις του 
Αγορανομικού Κώδικα, για δε μείωση των κατωτέρων 
ορίων και του παγίου, με τις διατάξεις περί αθέμιτου αντα¬ 
γωνισμού, σε συνδυασμό με τις διατάξεις των άρθρων 
385 και επομένων του Ποινικού Κώδικα, σύμφωνα με τις 
οποίες διώκεται και αυτός που καταβάλλει το μειωμένο 
κόμιστρο, δηλαδή φορτωτής και κάθε άλλο πρόσωπο που 
μεσολαβεί. 

Τα πάγια και τα κόμιστρα των Φ.Δ.Χ. αυτοκινήτων, που 
καθορίζονται με την παρούσα, ισχύουν για κάθε περίπτω¬ 
ση μεταφορών εντός της Χώρας (μεταφορές ιδιωτών, 
Επιχειρήσεων, ή Οργανισμών Δημοσίου Τομέα κ.λπ.). 

Καταργούμε την κοινή Υπουργική απόφαση με αριθμ. 
Β11/12715/1106/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 18 Απριλίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ I. ΠΑΠΑΘΑΝΑΣΙΟΥ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Μ.ΛΙΑΠΗΣ 

Αριθ. 260 (5) 

Παράταση απαγόρευσης Θήρας σε περιοχή του Δ.Δ. Βα¬ 
σιλικού Δήμου Ζακυνθίων Ν. Ζακύνθου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/1969 
«Περί Δασικού κώδικα που προστέθηκαν με τις διατάξεις 
του άρθρου 7 παρ. 3 Ν. 177/1975», «Περί αντικαταστάσε- 
ως και συμπληρώσεως διατάξεωντινώντου Νομοθετικού 
διατάγματος 86/1969 περί Δασικού Κώδικα». 

2. Τις διατάξεις της υπ’ αριθμ. 414985/1985 Κ.Υ.Α. 

3. Τις διατάξεις του Π.Δ. 94/1993 «Περί καθορισμού αρ¬ 
μοδιοτήτων που διατηρούνται από τον Υπουργό και τις 
Περιφερειακές αρχές ή όργανα διανομαρχιακού επιπέ¬ 
δου του Υπουργείου Γεωργίας». 

4. Τις διατάξεις των Ν. 2218/1994 και 2240/1994. 

5. Την υπ’ αριθμ. 1430/11.7.1994 απόφαση Νομάρχη 
Ζακύνθου «Περί απαγόρευσης κυνηγίου σε περιοχή της 
Κοινότητας Βασιλικού». 

6. Την υπ’ αριθμ. 2/1611/12.8.1994 Απαγορευτική Διά¬ 
ταξη Θήρας. 

7. Το γεγονός ότι δεν εξάλειψαν οι λόγοι απαγόρευσης 
της Θήρας στην περιοχή του Δ.Δ. Βασιλικού Δήμου Ζα¬ 
κυνθίων σύμφωνα με την αριθμ. 2/1611/12.8.1994 Απαγο¬ 
ρευτική διάταξη Θήρας της Δ/νσης Δασών Ζακύνθου. 

8. Τις διατάξειςτου Ν. 2503/1997 «ΠερίΔιοίκησης, Ορ¬ 
γάνωσης, στελέχωσης της Περιφέρειας». 

9. Την υπ’ αριθμ. 7887/16.6.2004 Απόφαση Γενικού 


Γραμματέα Π.Ι.Ν. «Περί μεταβίβασης δικαιώματος υπο¬ 
γραφής σε προϊσταμένους Δασικών Υπηρεσιών», αποφα¬ 
σίζουμε: 

Παρατείνουμε για δέκα (10) χρόνια την απαγόρευση 
του κυνηγίου όλων των θηραμάτων και για την περίοδο 
από 20 Αυγούστου μέχρι και 19 Οκτωβρίου στην περιοχή 
του Δ.Δ Βασιλικού Ζακύνθου και σε έκταση 1.100 στρεμ¬ 
μάτων περίπου που περικλείει η οριογραμμή: 

Αρχίζει από τη συμβολή του κοινοτικού δρόμου Πόρτο- 
Ρώμα με επαρχική οδό Ζακύνθου - Βασιλικού, ακολουθεί 
το δρόμο μέχριτο Πόρτο - Ρώμα συνεχίζει κατά μήκοςτου 
αιγιαλού μέχρι της παραλίας του Γέρακα την τοποθεσία 
«Γλίνες» και από εκεί σε ευθεία γραμμή μέχρι που συνα¬ 
ντά το κατάστημα «Γαλήνη»του Δημήτριου Πολλάτου και 
ακολουθεί τον κοινοτικό δρόμο προς κανόνια μέχρι τη 
διασταύρωση απ’ όπου αρχίζει. 

Η απαγόρευση αρχίζει να ισχύει από την τρέχουσα κυ- 
νηγητική περίοδο και από τη δημοσίευση της παρούσας 
απόφασης. 

Οι παραβάτες της παρούσης διώκονται και τιμωρούνται 
σύμφωνα με τις διατάξεις που ισχύουν. 

Από τις διατάξεις αυτής τη απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 13 Απριλίου 2005 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΕΥΣΤΑΘΙΟΣ ΤΟΤΟΚΩΤΣΗΣ 

Το παρόν συνοδεύει την αριθμ. 260/13-4-2005 


Ζάκυνθος 13-4-2005 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




